b"\n_START_ARTICLE_\nEst\xc3\xa0tua-menhir de Ca l'Estrada\n_START_SECTION_\nProced\xc3\xa8ncia\n_START_PARAGRAPH_\nEl 2004 es van iniciar unes obres per construir la Ronda Nord al municipi de Canovelles. Arran d'aquestes obres es va descobrir el jaciment arqueol\xc3\xb2gic de Ca l'Estrada, on s'han trobat restes d'\xc3\xa8poca prehist\xc3\xb2rica, antiga i medieval. Fou doncs la primera est\xc3\xa0tua-menhir antropomorfa descoberta a Catalunya, el 2004. Quan va ser recuperada es va procedir a realitzar un proc\xc3\xa9s de conservaci\xc3\xb3-restauraci\xc3\xb3 al Centre de Restauraci\xc3\xb3 de B\xc3\xa9ns Mobles de Catalunya.\n_START_SECTION_\nDescripci\xc3\xb3\n_START_PARAGRAPH_\nEs tracta de l'escultura d'una figura humana realitzada sobre un petit menhir de 93 cm d'al\xc3\xa7ada del que es conserven nom\xc3\xa9s algunes cares esculpides perqu\xc3\xa8 es va trobar parcialment fragmentada._NEWLINE_L'est\xc3\xa0tua menhir de Ca l'Estrada est\xc3\xa0 feta d'un bloc de gres vermell procedent del Figar\xc3\xb3. En _NEWLINE_el cap s'observen diverses cassoletes o c\xc3\xbapules esculpides, que poden ser la representaci\xc3\xb3 del cap o estar fetes per encaixar-hi material perible. En el dors es distingeixen unes ratlles fines i uns plecs que correspondrien als cabells, un abric o a una capa, i al costat esquerre hi ha una m\xc3\xa0, un bra\xc3\xa7 i unes l\xc3\xadnies verticals que s'interpreten com un ceptre o arma._NEWLINE_Si b\xc3\xa9 els diferents elements i motius representats ens remeten a les est\xc3\xa0tues-menhir del grup de la Rouergue (Fran\xc3\xa7a), les 4 cassoletes sobre del determinen un element distintiu de la zona. Aquest motiu s'ha trobat en altres lloses de d\xc3\xb3lmens i de menhirs de Catalunya, es creu que tenien una funci\xc3\xb3 ritual probablement relacionada amb la recollida d'aigua de pluja.\n_START_SECTION_\nExposici\xc3\xb3\n_START_PARAGRAPH_\nTot i que forma part del fons del Museu de Granollers, l'obra es troba en dip\xc3\xb2sit a la Generalitat de Catalunya. La pe\xc3\xa7a es va poder veure entre l'octubre de 2011 i l'octubre de 2012 a l'Espai Obert del museu de Granollers._NEWLINE_Una r\xc3\xa8plica de l'est\xc3\xa0tua menhir tamb\xc3\xa9 s'exhibeix a l'equipament cultural de Can Palots a Canovelles."